Addysg, Cymru Enwi, cychwyn, dehongli a chymhwyso 1 1 Enw’r Rheoliadau hyn yw Rheoliadau Addysg Uwch (Dynodi Darparwyr Addysg Uwch) (Cymru) 2015 a deuant i rym ar 31 Gorffennaf 2015. 2 Yn y Rheoliadau hyn— a ystyr “ Deddf 2015 ” (“ the 2015 Act ”) yw Deddf Addysg Uwch (Cymru) 2015; b ystyr “rheoleiddiwr elusennau” (“ charity regulator ”) yw’r Comisiwn Elusennau, Swyddfa Rheoleiddiwr Elusennau’r Alban neu Gomisiwn Elusennau Gogledd Iwerddon; c ystyr “dogfen lywodraethu” (“ governing document ”) yw— i yn achos darparwr addysg uwch sy’n cael ei redeg gan gwmni, memorandwm ac erthyglau cymdeithasu’r cwmni; ii mewn unrhyw achos arall, dogfen sy’n darparu ar gyfer cyfansoddiad y darparwr addysg uwch a’r ffordd y caiff ei redeg. 2 Mae’r Rheoliadau hyn yn gymwys o ran Cymru. Cais am ddynodiad yn sefydliad 2 1 Rhaid i gais gan ddarparwr addysg uwch (“yr ymgeisydd”) am ddynodiad o dan adran 3(1) o Ddeddf 2015 fod yn ysgrifenedig a rhaid iddo gynnwys— a enw a phrif gyfeiriad yr ymgeisydd; b unrhyw enwau eraill y mae’r ymgeisydd yn gweithredu odanynt; c gwybodaeth, gan gynnwys y materion hynny a bennir ym mharagraffau (2) a (3), sy’n ymwneud â statws elusennol yr ymgeisydd a’i ddarpariaeth o addysg uwch yng Nghymru. 2 Rhaid i’r wybodaeth a geir mewn cais gynnwys naill ai— a rhif cofrestru elusen yr ymgeisydd ac enw a chyfeiriad rheoleiddiwr elusennau y mae’r ymgeisydd wedi ei gofrestru ag ef; neu b os nad yw’r ymgeisydd wedi ei gofrestru â rheoleiddiwr elusennau, y rheswm pam nad yw’n ofynnol iddo gofrestru â rheoleiddiwr elusennau. 3 Rhaid i’r wybodaeth a geir mewn cais hefyd gynnwys— a disgrifiad o’r addysg uwch a ddarperir gan yr ymgeisydd yng Nghymru; b disgrifiad o’r dyfarniad y caniateir iddo gael ei roi i berson o ganlyniad i’r addysg uwch a ddarperir yng Nghymru gan yr ymgeisydd; c nifer y personau yng Nghymru sy’n ymgymryd â’r addysg uwch honno ar ddyddiad y cais; d yr ardal yng Nghymru lle y darperir addysg uwch; e cyfeiriad unrhyw wefan a gynhelir gan yr ymgeisydd sy’n ymwneud â’r ddarpariaeth o addysg uwch yng Nghymru gan yr ymgeisydd hwnnw. 3 Rhaid i gais o dan adran 3(1) o Ddeddf 2015 gynnwys gydag ef gopi o unrhyw brosbectws a gyhoeddir gan yr ymgeisydd sy’n ymwneud â’r ddarpariaeth o addysg uwch yng Nghymru gan yr ymgeisydd hwnnw. 4 Rhaid i gais o dan adran 3(1) o Ddeddf 2015 hefyd gynnwys gydag ef gopi o ddogfen lywodraethu’r ymgeisydd os nad yw’r ymgeisydd wedi ei gofrestru â rheoleiddiwr elusennau. Tynnu dynodiad yn ôl 5 1 Caiff Gweinidogion Cymru dynnu’n ôl ddynodiad a wneir o dan adran 3(1) o Ddeddf 2015 drwy roi hysbysiad ysgrifenedig i’r darparwr addysg uwch. 2 Rhaid i hysbysiad gynnwys— a rhesymau Gweinidogion Cymru dros dynnu’r dynodiad yn ôl; a b y dyddiad y tynnir y dynodiad yn ôl. 3 Wrth benderfynu pa un ai i dynnu dynodiad yn ôl, rhaid i Weinidogion Cymru ystyried a yw’r darparwr bellach yn peidio â bod o fewn adran 3(2) o Ddeddf 2015. Cymhwyso Deddf 2015 yn dilyn tynnu dynodiad yn ôl 6 1 Mae’r rheoliad hwn yn gymwys pan fo dynodiad o dan adran 3(1) o Ddeddf 2015 wedi ei dynnu’n ôl. 2 Mae darparwr addysg uwch i barhau i gael ei drin fel pe bai’n sefydliad at ddibenion adrannau 10 i 12, 13, 14 a 26 o Ddeddf 2015. Huw Lewis Y Gweinidog Addysg a Sgiliau, un o Weinidogion Cymru 7 Gorffennaf 2015